Acord pentru reducerea programului de muncă în Spania. Câte ore pe săptămână ar putea lucra spaniolii
După luni de negocieri, guvernul spaniol a semnat vineri un acord cu sindicatele care prevede reducerea duratei programului săptămânal de lucru, până la 37,5 ore, de la 40 de ore în prezent. Acordul nu a fost semnat și de patronat și, în plus, există și riscul ca Parlamentul să respingă această reformă, informează AFP, potrivit Agerpres.